Ա Մ Փ Ո Փ Ա Թ Ե Ր Թ
 «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԵՎ ԵՎՐՈՊԱԿԱՆ ՄԻՈՒԹՅԱՆ ՄԻՋԵՎ ՔԱՍԹԸՄՍ ԾՐԱԳՐՈՒՄ, ԱՅՆ Է՝ ՄԱՔՍԱՅԻՆ ՈԼՈՐՏՈՒՄ ՀԱՄԱԳՈՐԾԱԿՑՈՒԹՅԱՆ ՎԵՐԱԲԵՐՅԱԼ ՄԻՈՒԹՅԱՆ ԾՐԱԳՐՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄԱՍՆԱԿՑՈՒԹՅԱՆ ՄԱՍԻՆ ՀԱՄԱՁԱՅՆԱԳՐԻ ՆԱԽԱԳԾԻ

	ՀՀ ԱՐՏԱՔԻՆ ԳՈՐԾԵՐԻ ԵՎ ՄԻՋԱԶԳԱՅԻՆ ԱՌԵՎՏՐԻ ՆԱԽԱՐԱՐՈՒԹՅՈՒՆ
	22․06․2026թ․

	
	1111/31711-26

	ՀՀ արտաքին գործերի նախարարությունը նպատակահարմար է համարում «Հայաստանի Հանրապետության և Եվրոպական միության միջև «Քասթըմս  ծրագրում, այն է՝ մաքսային ոլորտում համագործակցության վերաբերյալ Միության ծրագրում Հայաստանի Հանրապետության մասնակցության մասին համաձայնագրի ստորագրումը:
Այն համապատասխան՝ ՀՀ վարած արտաքին քաղաքականությանը և ստանձնած միջազգային պարտավորություններին:
Միաժամանակ, վերոնշյալ համաձայնագրի նախագծի վերաբերյալ հայտնում ենք հետևյալը.
Նախագծի 5-րդ հոդվածի 3-րդ և 4-րդ կետերով նախատեսված համաձայնագրի ժամանակավոր կիրառման վերաբերյալ դրույթները հակասում են՝ Միջազգային պայմանագրերի մասին օրենքի այսուհետ՝ օրենք) 17-րդ հոդվածին, համաձայն որի՝ միջազգային պայմանագիրն ուժի մեջ է մտնում և կիրառվում է օրենքով սահմանված վավերացման կամ հաստատման ընթացակարգերի ավարտից հետո՝ այդ պայմանագրով նախատեսված կարգով և պահից:
Հաշվի առնելով վերոնշյալը՝ գտնում ենք, որ նախագծի տեքստից պետք է հանվեն նշյալ կետերը և համաձայնագրի ժամանակավոր կիրառման վերաբերյալ այլ դրույթները:
	Ընդունվել է ի գիտություն:
[bookmark: _GoBack]Կատարվել են համապատասխան փոփոխություններ:

	ՀՀ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ
	23․06․2026թ․

	
	/14.2.4/32471-2026

	Նախագիծը, թեև չի պարունակում օրենքի փոփոխություն կամ նոր օրենքի ընդունում նախատեսող նորմեր, սակայն պարունակում է օրենքին հակասող դրույթներ։
Նախագծի 5-րդ հոդվածի 3-րդ մասի համաձայն՝ Եվրոպական միությունը և Հայաստանը կարող են սույն համաձայնագիրը կիրառել ժամանակավոր՝ իրենց համապատասխան ներպետական ընթացակարգերին և օրենսդրությանը համապատասխան։ Ժամանակավոր կիրառումը մեկնարկում է այն օրը, երբ Կողմերը միմյանց ծանուցում են այդ նպատակի համար պահանջվող իրենց ներպետական ընթացակարգերն ավարտելու մասին, իսկ 4-րդ մասի համաձայն՝ այն դեպքում, երբ Հայաստանը Միության անունից հանդես եկող Հանձնաժողովին ծանուցում է սույն համաձայնագիրն ուժի մեջ մտնելու համար անհրաժեշտ իր ներպետական ընթացակարգերն ավարտին չհասցնելու մասին, սույն համաձայնագրի կիրառումը ժամանակավորապես դադարում է Հանձնաժողովի կողմից այդ ծանուցումն ստանալու օրը, որը սույն համաձայնագրի նպատակներով համարվում է դրա գործողության դադարման օր: 
Միաժամանակ նույն հոդվածի 7-րդ մասը նախատեսում է նաև Նախագծի ժամանակավոր կիրառումը դադարեցնելու դեպքերը:
Թեև Նախագծի 5-րդ հոդվածով համաձայնագրի ժամանակավոր կիրառման հնարավորությունը նախատեսվում է կողմերի ներպետական օրենսդրությամբ և համապատասխան ընթացակարգերով, այնուամենայնիվ Հայաստանի Հանրապետության օրենսդրությամբ միջազգային պայմանագրերի ժամանակավոր կիրառման ինստիտուտ նախատեսված չէ։ 
Հետևաբար, վերոնշյալ դրույթները հակասում են «Միջազգային պայմանագրերի մասին» օրենքի 17-րդ հոդվածին, համաձայն որի՝ Հայաստանի Հանրապետության միջազգային պայմանագիրն ուժի մեջ է մտնում և կիրառվում սույն օրենքով սահմանված վավերացման կամ հաստատման ընթացակարգերի ավարտից հետո՝ այդ պայմանագրով նախատեսված կարգով և պահից։ 
Միաժամանակ Նախագծի «Արդյունավետ ֆինանսական կառավարումը, Ֆինանսական շահերի պաշտպանությունը և հատուցումը» վերտառությամբ 2-րդ հավելվածի 2-րդ հոդվածի 10-րդ և 12-րդ մասով կարգավորվող իրավահարաբերություններն առնչվում են մարդու հիմնական իրավունքների պաշտպանության ոլորտին, մասնավորապես՝ անձնական տվյալների փոխանցման հիմնահարցերին:
Ելնելով վերոգրյալից՝ Նախագիծը ենթակա է վավերացման ՀՀ Սահմանադրության    116-րդ հոդվածի 1-ին մասի 1-ին, 5-րդ և «Միջազգային պայմանագրերի մասին» օրենքի 10-րդ հոդվածի 2-րդ մասի 1-ին, 5-րդ կետերով, իսկ Հայաստանի Հանրապետության համար ֆինանսական կամ գույքային պարտավորություններ նախատեսելու դեպքում Նախագիծը ենթակա կլինի վավերացման նաև ՀՀ Սահմանադրության 116-րդ հոդվածի  1-ին մասի 4-րդ և «Միջազգային պայմանագրերի մասին» օրենքի 10-րդ հոդվածի 2-րդ մասի 4-րդ կետերով:
Միաժամանակ, Նախագծերի 5-րդ հոդվածի 9-րդ մասում «օրինակից» բառը փոխարինել «բնօրինակից» բառով:

	Ընդունվել է ի գիտություն:
Կատարվել են համապատասխան փոփոխություններ:

	ՀՀ ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ
	25․06.2026թ․ 

	
	04/5-2/16661-2026

	«Հայաստանի Հանրապետության և Եվրոպական միության միջև «Քասթըմս  ծրագրում, այն է՝ մաքսային ոլորտում համագործակցության վերաբերյալ Միության ծրագրում Հայաստանի Հանրապետության մասնակցության մասինհամաձայնագրի նախագծի ընդունումը կհանգեցնի ՀՀ պետական բյուջեի ծախսերի և տվյալ տարվա համար Ազգային ժողովի ընդունած «Պետական բյուջեի մասին» օրենքում չներառված պարտավորությունների ավելացման՝ նկատի ունենալով, որ վերոնշյալ նպատակներով ՀՀ 2026թ. պետական բյուջեով միջոցներ նախատեսված չեն:
	Ընդունվել է ի գիտություն: 

	ՀՀ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅՈՒՆ
	15.06.2026թ․

	
	ԴԽ//23415-2026

	«Հայաստանի Հանրապետության և Եվրոպական միության միջև «Քասթըմս  ծրագրում, այն է՝ մաքսային ոլորտում համագործակցության վերաբերյալ Միության ծրագրում Հայաստանի Հանրապետության մասնակցության մասին համաձայնագրի նախագծով «Պետական գույքի կառավարման մասին» օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։
	Ընդունվել է ի գիտություն: 

	ՀՀ ԷԿՈՆՈՄԻԿԱՅԻ ՆԱԽԱՐԱՐՈՒԹՅՈՒՆ
	22.06.2026թ․

	
	01/15544-2026

	«Հայաստանի Հանրապետության և Եվրոպական միության միջև «Քասթըմս  ծրագրում, այն է՝ մաքսային ոլորտում համագործակցության վերաբերյալ Միության ծրագրում Հայաստանի Հանրապետության մասնակցության մասին համաձայնագրի նախագծի վերաբերյալ ՀՀ էկոնոմիկայի նախարարությունն իր իրավասությունների շրջանակներում առաջարկություններ և դիտողություններ չունի։
	Ընդունվել է ի գիտություն: 

	ՀՀ ՎԱՐՉԱՊԵՏԻ ԱՇԽԱՏԱԿԱԶՄ
ԻՐԱՎԱԲԱՆԱԿԱՆ ՎԱՐՉՈՒԹՅՈՒՆ
	07.10.2026

	
	02/06.5/34900-2026

	Նախագծով առաջարկվում է հավանություն տալ «Հայաստանի Հանրապետության և Եվրոպական միության միջև «Քասթըմս ծրագրում, այն է՝ մաքսային ոլորտում համագործակցության վերաբերյալ Միության ծրագրում Հայաստանի Հանրապետության մասնակցության մասին համաձայնագրի նախագծի ստորագրման առաջարկությանը: 

Հաշվի առնելով համաձայնագրի 1-ին հոդվածով սահմանված ասոցացման շրջանակը, գտնում ենք, որ լրացուցիչ պարզաբանման անհրաժեշտություն ունի առաջարկվող կարգավորումների համադրելիությունը Եվրասիական տնտեսական միության պայմանագրի որոշ դրույթների հետ (օրինակ՝ 25-րդ (Մաքսային միության գործունեության սկզբունքները), 32-րդ (Միությունում մաքսային կարգավորումը), 35-րդ (Ազատ առևտրի ռեժիմ), 42-րդ (Միության միասնական մաքսային սակագինը) հոդվածներ):
	Նախագիծը ԵՄ կողմից երրորդ երկրների ասոցացման համար կիրառվող նմուշային համաձայնագրի հիման վրա մշակված փաստաթուղթ է։ Նույն նմուշային համաձայնագրի հիման վրա «Քասթըմս» ծրագրին մասնակցելու վերաբերյալ համաձայնագրեր են կնքել և ծրագրին միացել Արևելյան գործընկերության շրջանակներում ԵՄ արևելյան հարևանության երկրներ Ուկրաինան, Մոլդովայի Հանրապետությունը և Վրաստանը, ինչպես նաև Արևմտյան Բալկանների երկրներն ու Թուրքիան։ Տեղեկացնում ենք նաև, որ Նախագծի ներպետական համաձայնեցման շրջանակներում ներկայացված դիտարկումների, ինչպես նաև ՊԵԿ նախաձեռնությամբ ԵՄ կողմի հետ իրականացված բանակցությունների և քննարկումների արդյունքում փաստաթղթում արդեն իսկ կատարվել են մի շարք փոփոխություններ, որոնք փոխհամաձայնեցվել են ԵՄ կողմի հետ։
Հարկ է նաև ընդգծել, որ Նախագծի դրույթների համաձայն՝ այն պետք է ուժի մեջ մտնի 2027 թվականի հունվարի 1-ից և գործի մեկ տարի ժամկետով։ Հետևաբար, ստորագրման գործընթացի հետագա ձգձգումը կարող է հանգեցնել ոչ միայն փաստաթղթի ուժի մեջ մտնելու համար նախատեսված ժամկետի խախտման, այլև դրա կիրառման և ակնկալվող արդյունքների ապահովման ժամանակահատվածի անհարկի կրճատման՝ էականորեն նվազեցնելով վերջինիս շրջանակներում ակնկալվող գործնական արդյունավետությունը։

	Հաշվի առնելով համաձայնագրի 1-ին հոդվածով սահմանված ասոցացման շրջանակը, գտնում ենք, որ լրացուցիչ պարզաբանման անհրաժեշտություն ունի առաջարկվող կարգավորումների համադրելիությունը Եվրասիական տնտեսական միության պայմանագրի որոշ դրույթների հետ (օրինակ՝ 25-րդ (Մաքսային միության գործունեության սկզբունքները), 32-րդ (Միությունում մաքսային կարգավորումը), 35-րդ (Ազատ առևտրի ռեժիմ), 42-րդ (Միության միասնական մաքսային սակագինը) հոդվածներ):
	Չի ընդունվել՝ հաշվի առնելով, որ Համաձայնագրի նախագծի 1-ին հոդվածով սահմանված ասոցացման շրջանակը վերաբերում է բացառապես Եվրոպական միության «Քասթըմս» ծրագրին Հայաստանի Հանրապետության մասնակցությանը և ինքնին չի ենթադրում ԵԱՏՄ շրջանակներում Հայաստանի Հանրապետության ստանձնած միջազգային պարտավորությունների փոփոխություն կամ դրանցից շեղում։ Մասնավորապես, Համաձայնագրի նախագծով նախատեսվող մասնակցությունն ուղղված է մաքսային ոլորտում համագործակցության, մասնագիտական կարողությունների զարգացման, փորձի փոխանակման, համատեղ միջոցառումների և այլ համապատասխան գործողությունների իրականացմանը։ Նշված մասնակցությունը պետք է իրականացվի Համաձայնագրով և կիրառելի իրավական ակտերով սահմանված շրջանակներում։ Հաշվի առնելով վերոգրյալը՝ գտնում ենք, որ Համաձայնագրի նախագծի 1-ին հոդվածով սահմանված կարգավորումները չեն ենթադրում ԵԱՏՄ պայմանագրի 25-րդ, 32-րդ, 35-րդ և 42-րդ հոդվածներով նախատեսված՝ մաքսային միության գործունեության, միասնական առևտրային ռեժիմի և մաքսասակագնային կարգավորման սկզբունքների փոփոխություն։

	Համաձայնագրի նախագծով նախատեսված մի շարք դրույթների բովանդակությունը, հաշվի առնելով նաև համաձայնագրի 1-ին հոդվածով սահմանված ասոցացման շրջանակը, լրացուցիչ պարզաբանման անհրաժեշտություն ունի, քանզի դրանց բովանդակությունից դժվար է որոշակիացնել դրանց կարգավորման առարկան և շրջանակը, մասնավորապես.
•	Հայաստանում հիմնադրված իրավաբանական անձինք կարող են մասնակցել Մաքսային ծրագրով սահմանված գործողություններին՝ Միությունում հիմնադրված իրավաբանական անձանց նկատմամբ կիրառելի պայմաններին համարժեք պայմաններով՝ ներառելով ԵՄ սահմանափակող միջոցների պահպանումը: Պարզ չէ, թե մաքսային ծրագրով ինչ գործողություններ են սահմանվում (հավելված 2-ի՝ 2-րդ հոդվածի 2-րդ մաս):
	Չի ընդունվել՝ հաշվի առնելով, որ Եզրակացության 2-րդ կետի 1-ին մասով ներկայացված իրավակարգավումները սահմանված են Համաձայնագրի Հավելվածի 2-րդ հոդվածի 2-րդ մասով։  Մասնավորապես՝ Եվրոպական միության և Հայաստանի Հանրապետության միջև «Մաքսային» ծրագրում՝ մաքսային ոլորտում համագործակցության վերաբերյալ Միության ծրագրում, Հայաստանի Հանրապետության մասնակցության մասին Համաձայնագրի ասոցացման շրջանակը սահմանվում է Համաձայնագրի Հավելվածի 1-ին հոդվածի «ա» և «բ» կետերով, մասնավորապես՝ հանդիպումներ և նմանատիպ առանձին կազմակերպվող միջոցառումներ, նախագծերի վրա հիմնված կառուցվածքային համագործակցություն, ՏՏ ոլորտում կարողությունների զարգացմանն ուղղված գործողություններ, մասնագիտական և այլ կարողությունների զարգացմանն ուղղված գործողություններ,օժանդակ և այլ գործողություններ։

	Եվրոպական միությունն իրավասու է (…) իրականացնել տեխնիկական, գիտական, ֆինանսական կամ այլ տեսակի ստուգումներ և աուդիտ Եվրոպական միության կողմից ֆինանսավորում ստացող և Հայաստանում բնակվող ցանկացած ֆիզիկական անձի կամ Հայաստանում հիմնադրված ցանկացած իրավաբանական անձի մոտ: Պարզ չէ, թե որ դեպքում և ինչ կարգով (հավելված 2-ի՝ 1-ին հոդվածի 1-ին մաս):
	Չի ընդունվել՝ հաշվի առնելով, որ Հարցը կարգավորված է Համաձայնագրի նախագծի Հավելված II-ի 1-ին հոդվածի 1-ին և 2-րդ կետերով, որոնցով սահմանված են Եվրոպական միության իրավասու մարմինների կողմից ստուգումներ և աուդիտ իրականացնելու իրավական հիմքերը, ինչպես նաև դրանց իրականացման շրջանակը։ Մասնավորապես, նշված դրույթներով նախատեսվում է, որ ստուգումներն ու աուդիտն իրականացվում են Եվրոպական միության համապատասխան հաստատությունների և մարմինների կիրառելի իրավական ակտերի, ինչպես նաև համապատասխան համաձայնագրերով և/կամ պայմանագրերով սահմանված կարգով, իսկ ստուգում իրականացնող անձանց հասանելիության շրջանակը սահմանված է նույն հոդվածի 2-րդ կետով։ Հետևաբար, դրույթն արդեն իսկ պարունակում է համապատասխան իրավակարգավորումները։

	Եվրոպական հանձնաժողովը և խարդախության դեմ պայքարի Եվրոպական գրասենյակը իրավասու են Հայաստանի տարածքում անցկացնել վարչական գործերով քննություն, այդ թվում՝ տեղում իրականացվող ստուգումներ և զննություն (հավելված 2-ի՝ 2-րդ հոդվածի 1-ին մաս):
	Չի ընդունվել՝ հաշվի առնելով, որ Համաձայնագրի նախագծի Հավելված II-ի 2-րդ հոդվածի 4-րդ կետով սահմանված են Եվրոպական հանձնաժողովի և Խարդախության դեմ պայքարի եվրոպական գրասենյակի (OLAF) կողմից տեղում ստուգումների և զննությունների իրականացման ընթացակարգային պայմանները։ Մասնավորապես, դրանք իրականացվում են Հայաստանի Հանրապետության կառավարության կողմից նշանակված իրավասու մարմինների հետ սերտ համագործակցությամբ, իսկ վերջիններս ողջամիտ ժամկետում նախապես տեղեկացվում են ստուգումների առարկայի, նպատակի և իրավական հիմքերի մասին և կարող են մասնակցել դրանց իրականացմանը։ Նշված կարգավորումները համահունչ են Հայաստանի Հանրապետության և Եվրոպական միության միջև համագործակցության խորացման ընդհանուր նպատակներին, այդ թվում՝ Համապարփակ և ընդլայնված գործընկերության համաձայնագրի (ՀԸԳՀ/CEPA) շրջանակներում մաքսային ոլորտում համագործակցության, օրինականության ապահովման և իրավասու մարմինների միջև համագործակցության ամրապնդման տրամաբանությանը։ Միաժամանակ, OLAF-ի ներգրավվածությունը նպատակաուղղված է ԵՄ ֆինանսական շահերի պաշտպանությանն ու ԵՄ «Քասթըմս» ծրագրի շրջանակներում հատկացված միջոցների օգտագործման նկատմամբ վերահսկողության ապահովմանը։ Հետևաբար, դրույթն արդեն իսկ սահմանում է ստուգումների իրականացման ընթացակարգային պայմանները և Հայաստանի Հանրապետության իրավասու մարմինների ներգրավվածությունը՝ նախատեսելով համագործակցության համապատասխան մեխանիզմներ, ուստի լրացուցիչ պարզաբանման անհրաժեշտությունը հիմնավորված չէ։

	Մաքսային ծրագրից բխող ցանկացած պահանջի մասով Եվրոպական հանձնաժողովի ընդունած այն որոշումները, որոնցով նյութական պարտավորություն է սահմանվում իրավաբանական կամ ֆիզիկական անձանց նկատմամբ՝ չհաշված պետություններին, ենթակա են կատարման Հայաստանի տարածքում (հավելված 2-ի՝ 3-րդ հոդվածի 1-ին մաս):
	Չի ընդունվել՝ հաշվի առնելով, որ Հարցը կարգավորված է Համաձայնագրի նախագծի Հավելված II-ի 3-րդ հոդվածի 1-ին կետով, որով սահմանված է Եվրոպական հանձնաժողովի՝ Մաքսային ծրագրից բխող պահանջների առնչությամբ ֆիզիկական և իրավաբանական անձանց նկատմամբ դրամական պարտավորություններ սահմանող որոշումների՝ Հայաստանի Հանրապետությունում կատարման կարգը։ Մասնավորապես, նշված դրույթով նախատեսվում է, որ այդ որոշումները ենթակա են կատարման Հայաստանի Հանրապետությունում՝ սահմանված կարգով, ընդ որում՝ դրանց կատարումը կարգավորվում է Հայաստանի Հանրապետության օրենքներով և ընթացակարգերով։ Հոդվածով նախատեսված են նաև որոշման կատարման համար անհրաժեշտ ձևական պահանջները և որոշման օրինականությունը վիճարկելու հնարավորությունը՝ Եվրոպական միության դատարանի իրավասության շրջանակում։ Հետևաբար, դրույթն արդեն իսկ սահմանում է նման որոշումների կատարման իրավական հիմքերն ու համապատասխան ընթացակարգերը:

	ՀՀ ՊԵՏԱԿԱՆ ԵԿԱՄՈՒՏՆԵՐԻ ԿՈՄԻՏԵ
	

	
	

	«Հայաստանի Հանրապետության և Եվրոպական միության միջև «Քասթըմս  ծրագրում, այն է՝ մաքսային ոլորտում համագործակցության վերաբերյալ Միության ծրագրում Հայաստանի Հանրապետության մասնակցության մասին համաձայնագրի նախագծի՝ 5-րդ՝ «Եզրափակիչ դրույթները» հոդվածի 9-րդ կետը լրամշակել՝ ավելացնելով «Մեկնաբանությունների տարբերության դեպքում գերակայում է անգլերեն տեքստը» արտահայտությունը։
	Առաջարկվող խմբագրությունը ներկայացվել է ԵՄ կողմի հետ քննարկումների և փոխհամաձայնեցման արդյունքում։

